**ผังความคิด**

**ชื่อหน่วยการเรียนรู้**

**ประสาทสัมผัส (ของขวัญ)**

**มาตรฐานหลักสูตรปฐมวัย**

**สาระการเรียนรู้**

**ตัวบ่งชี้**

**มฐ.3 ตัวบ่งชี้ที่ 2**

* มีความรู้สึกที่ดีต่อตนเองและผู้อื่น

**มฐ.10 ตัวบ่งชี้ที่ 1**

- มีความคิดรวบยอด

ในการเรียนรู้สิ่ง

ต่าง ๆ

**มฐ.10 ตัวบ่งชี้ที่ 2**

* แก้ปัญหาในการเล่นหรือทำกิจกรรมต่าง ๆ

**มาตรฐานการเรียนรู้**

**มาตรฐานที่ 3**

* มีสุขภาพจิตดี และมีความสุข

**มาตรฐานที่ 10**

* มีความสามารถในการคิด และการแก้ปัญหาได้เหมาะสมตามวัย

**สาระที่ควรเรียนรู้**

**สิ่งต่าง ๆ รอบตัวเด็ก**

* ประสาทสัมผัสทั้ง 5
* การละเล่นพื้นบ้านฉันคือใคร

**ประสบการณ์ที่สำคัญ**

* เคลื่อนไหวอยู่กับที่และการเคลื่อนไหวเคลื่อนที่
* การแสดงปฏิกิริยาโต้ตอบกับเสียงดนตรี
* การร้องเพลง
* การอ่านในหลายรูปแบบผ่านประสบการณ์ที่สื่อความหมายต่อเด็ก อ่านภาพหรือสัญลักษณ์จากหนังสือนิทานเรื่องราวที่สนใจ
* การแสดงความรู้สึกด้วยคำพูด
* การฟังเรื่องราวนิทาน

คำคล้องจอง

- การเลียนแบบการกระทำและ

เสียงต่าง ๆ

* การเล่นรายบุคคล การเล่นเป็นกลุ่ม
* การเล่นในห้องเรียนและนอกห้องเรียน
* การเขียนภาพและการเล่นกับสี
* การเล่นเครื่องเล่นสนาม
* การต่อเข้าด้วยกัน การแยกออก การบรรจุ และการเทออก
* การจับคู่ การจำแนก และการ

จัดกลุ่ม

* การคาดคะเนสิ่งต่าง ๆ
* การเรียงลำดับเหตุการณ์
* การสืบค้นข้อมูล
* การสำรวจและอธิบายความเหมือนความต่าง ๆ ของสิ่งต่าง ๆ

**แผนการจัดประสบการณ์ ระดับปฐมวัย**

**หน่วย ประสาทสัมผัส สัปดาห์ที่ 12 กิจกรรมวันที่ 1**

1. **จุดประสงค์การเรียนรู้**

1.1 เข้าร่วมกิจกรรมได้ ร่าเริง แจ่มใส อารมณ์ดี

1.2 สนทนาโต้ตอบและแสดงความคิดเห็น

1.3 ชื่นชมและแสดงออกขณะทำงานศิลปะ (แสดงความภาคภูมิใจ เมื่อทำสิ่งหนึ่งสิ่งใดได้สำเร็จ)

1.4 ฝึกทักษะการแก้ปัญหา

1.5 ปฏิบัติตนตามข้อตกลงได้

1.6 เก็บของเล่นเข้าที่ได้เรียบร้อย

1.7 ฝึกประสาทการดมกลิ่นให้ละเอียดประณีตขึ้น

1. **สาระการเรียนรู้**
   1. **สาระที่ควรเรียนรู้**

- การดมกลิ่น

* 1. **ประสบการณ์สำคัญ**

- การแสดงปฏิบัติกิริยาโต้ตอบเสียงดนตรี , การร้องเพลง

- การคาดคะเนสิ่งต่าง ๆ

- การฟังเรื่องราวนิทาน, การแสดงความรู้สึกด้วยคำพูด

- การชื่นชมและสร้างสรรค์สิ่งสวยงาม

- การแก้ปัญหาในการเล่น

- การเล่นนอกห้องเรียน

1. **กิจกรรมการเรียนรู้**
   1. **การเคลื่อนไหวและจังหวะ** การเคลื่อนไหวประกอบเพลง

- นักเรียนเคลื่อนไหวร่างกายอย่างอิสระตามจังหวะ ช้า – เร็ว ที่ครูเคาะ เมื่อได้ยินสัญญาณ “หยุด” ให้หยุดเคลื่อนไหวในท่านั้นทันที

- นักเรียนและครูร่วมกันร้องเพลง “ส่วนประกอบของร่างกาย”

- นักเรียนเคลื่อนไหวร่างกายอยู่กับที่ตามจังหวะและเนื้อเพลง

- นักเรียนปฏิบัติกิจกรรมในข้อ 3 ซ้ำอีก

* 1. **ครูอ่านหนังสือชุดการอ่านตามระดับความสามารถ เรื่อง** “ของขวัญ” มาให้นักเรียนดู สนทนากับนักเรียนเกี่ยวกับภาพหน้าปกหนังสือ อ่านชื่อหนังสือ แนะนำผู้แต่งเรื่อง ผู้แต่งคำ ผู้วาดภาพ

- ครูอ่านหนังสือให้นักเรียนทีละหน้าจนจบเล่ม สนทนาเกี่ยวกับเรื่องที่อ่านโดยใช้คำถาม ดังนี้

1. ครูได้กล่องของขวัญใส่ผลไม้มาให้นักเรียนฝึกดมกลิ่นว่าเป็นกลิ่นอะไร
2. ถามนักเรียนว่าถ้านักเรียนไม่มีจมูกจะเป็นอย่างไร ให้นักเรียนแสดงความคิดเห็น
3. นักเรียนและครูร่วมกันสรุป การดมกลิ่นเกิดขึ้นได้อย่างไร
   1. **ครูนำเสนอกิจกรรมมอนเทสซอริ กิจกรรมการดมกลิ่น** (รายละเอียดในคู่มือการจัดกิจกรรมตามแนวทางมอนเทสซอริ)
   2. **นักเรียนปฏิบัติกิจกรรมศิลปะสร้างสรรค์**

- จัดโต๊ะสื่อ วัสดุ อุปกรณ์

โต๊ะที่ 1 วาดภาพระบายสี

โต๊ะที่ 2 หยดสี

โต๊ะที่ 3 ปั้นดินน้ำมัน

โต๊ะที่ 4 ฉีก ตัด ปะ

- นักเรียนเลือกทำกิจกรรมตามความสนใจ อย่างน้อย 2 กิจกรรม

- นักเรียนทำกิจกรรมเสร็จเรียบร้อยแล้ว นำผลงานมาส่งครู นักเรียนตั้งชื่อภาพ และ

เล่าเรื่องจากผลงานของตน และแสดงความคิดเห็นเกี่ยวกับผลงานของตนเองและของผู้อื่น เพื่อนำมาจัดแสดง

- นักเรียนร่วมกันเก็บอุปกรณ์ และทำความสะอาดห้องเรียน

* 1. **การเล่นเสรี** นักเรียนเลือกเล่นตามมุมต่าง ๆ ตามความสนใจ เช่น มุมบ้าน มุมหมอ มุมหนังสือ มุมธรรมชาติ มุมบล็อก มุมวิทยาศาสตร์

- ครูสังเกตพฤติกรรมของนักเรียน ดูแลช่วยเหลือ แก้ปัญหา

- เมื่อได้ยินสัญญาณเพลงเก็บของ นักเรียนช่วยกันเก็บของเข้าที่ให้เรียบร้อย

* 1. **กิจกรรมกลางแจ้ง** เล่นเครื่องเล่นสนาม

- สร้างข้อตกลงก่อนลงเล่นเครื่องเล่นสนาม

- นักเรียนเลือกเล่นเครื่องเล่นสนามอย่างอิสระ และเปลี่ยนหมุนเวียนกันเล่นจนพอใจนักเรียน

- เมื่อสัญญาณหยุดเล่น นักเรียนและครูร่วมกันสรุปการเล่นวันนี้ และชมเชยนักเรียนที่มีน้ำใจแบ่งของเล่นให้เพื่อนเล่น และปฏิบัติตามข้อตกลง

* 1. **สรุปสนทนาซักถามการปฏิบัติกิจกรรมวันนี้** นักเรียนมีความประทับใจหรือมีปัญหาอะไรบ้าง ร่วมเสนอแนะวิธีแก้ปัญหา

- นักเรียนล้างมือ ทำความสะอาด รับประทานอาหารกลางวัน แปรงฟัน นอนพักผ่อน

- ตื่นนอน เก็บเครื่องนอน ล้างหน้า ทาแป้ง ดื่มนม

* 1. **เกมการศึกษา** ครูสาธิตวิธีเล่น “เกมจับคู่ภาพกับอวัยวะ”

- ครูสาธิตการเล่นเกมจับคู่ภาพกับอวัยวะ

- นักเรียนเล่นเกมใหม่และเกมที่เคยเล่นมาแล้ว

- นักเรียนเก็บของเล่นเข้าที่ให้เรียบร้อย

1. **สื่อและแหล่งเรียนรู้**

- เครื่องเคาะจังหวะ เพลงส่วนประกอบของร่างกาย

- หนังสือชุดการอ่านตามระดับความสามารถ เรื่อง ของขวัญ

- อุปกรณ์มอนเทสซอริ กิจกรรมการดมกลิ่น

- สีเทียน สีน้ำ หลอด กระดาษขาว กระดาษสี กาว กรรไกร ดินน้ำมัน

- มุมประสบการณ์ต่าง ๆ

- เครื่องเล่นสนาม

1. **การวัดและประเมินพัฒนาการ**
   1. **วิธีการ**

- การสังเกต

- ผลงานนักเรียน

* 1. **เครื่องมือ**

- แบบสังเกตพฤติกรรม (ถ้ามี)

- แบบสำรวจรายการ (ถ้ามี)

- แบบประเมินความสามารถ (ถ้ามี)

* 1. **เกณฑ์การประเมิน**
     1. **เข้าร่วมกิจกรรมได้ ร่าเริง แจ่มใส อารมณ์ดี**

ระดับ 3 แสดงสีหน้าท่าทางยิ้มแย้ม แจ่มใส สนุกสนาน ร่าเริง

ระดับ 2 แสดงสีหน้าท่าทางยิ้มแย้ม แจ่มใส สนุกสนาน บางช่วงกิจกรรม

ระดับ 1 แสดงสีหน้าท่าทางไม่เต็มใจ บ่ายเบี่ยงที่จะร่วมกิจกรรม

* + 1. **สนทนาโต้ตอบและแสดงความคิดเห็น**

ระดับ 3 ร่วมสนทนาโต้ตอบ แสดงความคิดเห็น ตอบคำถาม และตั้งคำถาม

เกี่ยวกับนิทาน

ระดับ 2 ร่วมสนทนาโต้ตอบ และตอบคำถามเกี่ยวกับเรื่องราวในนิทาน

ระดับ 1 ไม่ร่วมสนทนาโต้ตอบ ไม่แสดงความคิดเห็นเกี่ยวกับเรื่องราวในนิทาน

* + 1. **แสดงความภาคภูมิใจเมื่อทำสิ่งหนึ่งสิ่งใดได้สำเร็จ**

ระดับ 3 แสดงสีหน้าท่าทาง คำพูด พอใจในความสำเร็จของผลงานเป็น อย่างมาก

ระดับ 2 แสดงสีหน้าท่าทาง พอใจในความสำเร็จของผลงาน

ระดับ 1 ไม่แสดงสีหน้าท่าทาง คำพูด พอใจในความสำเร็จ

* + 1. **ชื่นชมและแสดงออกขณะทำงานศิลปะ**

ระดับ 3 แสดงออกทางด้านศิลปะด้วยความสนใจทุกช่วงกิจกรรม

ระดับ 2 แสดงออกทางด้านศิลปะด้วยความสนใจบางช่วงกิจกรรม

ระดับ 1 ไม่สนใจ ไม่แสดงออกทางด้านศิลปะ

* + 1. **ฝึกทักษะการแก้ปัญหา**

ระดับ 3 แก้ปัญหาได้ด้วยตนเอง

ระดับ 2 แก้ปัญหาได้โดยขอร้องให้ผู้อื่นช่วย

ระดับ 1 ไม่สามารถแก้ปัญหาได้

* + 1. **ปฏิบัติตามข้อตกลงได้**

ระดับ 3 ปฏิบัติตนตามข้อตกลงได้ด้วยตนเอง

ระดับ 2 ปฏิบัติตนตามข้อตกลงโดยต้องมีผู้ชี้แนะ

ระดับ 1 ไม่ปฏิบัติตนตามข้อตกลง

* + 1. **ฝึกประสาทการดมกลิ่นให้ละเอียดประณีตขึ้น**

ระดับ 3 แยกกลิ่นของสิ่งต่าง ๆ ที่กำหนดให้ถูกต้อง 4 – 5 อย่าง

ระดับ 2 แยกกลิ่นของสิ่งต่าง ๆ ที่กำหนดให้ถูกต้อง 2 – 3 อย่าง

ระดับ 1 แยกกลิ่นของสิ่งต่าง ๆ ที่กำหนดให้ถูกต้องไม่ได้หรือ 1 อย่าง

**แผนการจัดประสบการณ์ ระดับปฐมวัย**

**หน่วย ประสาทสัมผัส สัปดาห์ที่ 12 กิจกรรมวันที่ 2**

1. **จุดประสงค์การเรียนรู้** 
   1. พัฒนาความคิดจินตนาการในการเลียนแบบ
   2. สนทนาโต้ตอบแสดงความคิดเห็นได้
   3. สร้างผลงานศิลปะได้อย่างสร้างสรรค์
   4. สามารถเล่นเป็นกลุ่มได้
   5. ระมัดระวังตนเองและผู้อื่นให้ปลอดภัยจากการเล่น
   6. สังเกตรายละเอียดภาพที่เหมือนและต่างกันได้
   7. สามารถแยกประเภทสิ่งของต่าง ๆ ที่กำหนดใหได้
2. **สาระการเรียนรู้**
   1. **สาระที่ควรเรียนรู้**

- หนังสือชุดการอ่านตามระดับความสามารถ เรื่อง “ของขวัญ” ตาช่วยให้เรามองเห็นสิ่งต่าง ๆ รอบตัว

* 1. **ประสบการณ์สำคัญ**

- การเลียนแบบการกระทำและสิ่งต่าง ๆ

- การเชื่อมโยงภาพ ภาพถ่าย และรูปแบบต่าง ๆ กับสิ่งของหรือสถานการณ์

- การเล่นเป็นรายบุคคล การเล่นเป็นกลุ่ม

- การต่อเข้าด้วยกัน แยกออก บรรจุ และการเท

- การสังเกต การจำแนก เปรียบเทียบ

1. **กิจกรรมการเรียนรู้**
   1. **การเคลื่อนไหวและจังหวะ** นักเรียนเคลื่อนไหวร่างกายอย่างอิสระตามจังหวะ ช้า-เร็ว ที่ครูเคาะ เมื่อได้ยินสัญญาณ “หยุด” ให้หยุดเคลื่อนไหวในท่านั้นทันที ครูอธิบายท่าทางของสัตว์ต่าง ๆ เช่น ลิง เป็ด ช้าง และกระต่าย

- นักเรียนเคลื่อนไหวร่างกายและทำท่าทางเลียนแบบสัตว์ต่าง ๆ และแบ่งกลุ่มให้นักเรียนอยู่ตามสัตว์ต่าง ๆ ที่ตนเองชอบ และทำท่าทางตามสัตว์ที่ตนเองชอบ

- ครูให้นักเรียนเปลี่ยนท่าทางของสัตว์อื่น ๆ บ้างจนครบทุกสัตว์

- นักเรียนนั่งพักผ่อน

* 1. **ครูอ่านหนังสือชุดการอ่านตามระดับความสามารถ เรื่อง** “ของขวัญ” มาให้นักเรียนดู สนทนากับนักเรียนเกี่ยวกับภาพหน้าปกหนังสือ อ่านชื่อหนังสือ แนะนำผู้แต่งเรื่อง ผู้แต่งคำ ผู้วาดภาพ

- ครูอ่านหนังสือให้นักเรียนฟังจนจบเล่ม สนทนาเรื่องที่อ่าน โดยใช้คำถาม จะเกิดอะไรขึ้นถ้าเป็นคนตาบอด

- นักเรียนแสดงบทบาทสมมติโดยคนหนึ่งเป็นคนตาบอด คนหนึ่งเป็นคนตาดีคนตาดีจูงคนตาบอดข้ามสิ่งกีดขวาง กล่องกระดาษ ผ้าห่ม ถุงนอน ที่วางไว้ตามจุดต่าง ๆ และเปลี่ยนกันเป็นคนตาดี – ตาบอด

- นักเรียนออกมาเล่าถึงความรู้สึกของตน ระหว่างตาดี – ตาบอด

1. รู้สึกอย่างไรที่ต้องจูงคนตาบอด
2. รู้สึกอย่างไรที่เดินข้ามสิ่งกีดขวางโดยมองไม่เห็น
3. ถ้านักเรียนพบคนตาบอดข้ามถนนจะช่วยเขาอย่างไร
4. อยากตาบอดหรือไม่ เพราะเหตุไร
5. เราควรรักษาดวงตาของเราอย่างไร

- นักเรียนร่วมกันสรุป ดวงตาเป็นสิ่งสำคัญที่ช่วยให้เรามองเห็นและควรระวังรักษาให้ดี

* 1. **ครูนำเสนอกิจกรรมมอนเทสซอริ กิจกรรมการจัดกลุ่ม** (รายละเอียดในคู่มือการจัดกิจกรรมตามแนวทางมอนเทสซอริ)
  2. **นักเรียนปฏิบัติกิจกรรมศิลปะสร้างสรรค์**

- เตรียมจัดโต๊ะ สื่อ วัสดุ อุปกรณ์ และนักเรียนแบ่งเป็น 4 กลุ่ม

โต๊ะที่ 1 วาดภาพระบายสี

โต๊ะที่ 2 ปั้นดินน้ำมัน

โต๊ะที่ 3 พับกระดาษ

โต๊ะที่ 4 ร้อยลูกปัด

- ครูสนทนาขั้นตอนการทำกิจกรรม และนักเรียนลงมือปฏิบัติกิจกรรมที่ตนเองเลือก

- นักเรียนปฏิบัติเลือกตามกลุ่มที่ตนเองต้องปฏิบัติอย่างน้อย 2 กิจกรรม

- นักเรียนทำกิจกรรมเสร็จเรียบร้อย นำมาส่งครู

1. นักเรียนตั้งชื่อภาพและเล่าเรื่องจากผลงานของตนเอง
2. นักเรียนแสดงความคิดเห็นเกี่ยวกับผลงานของตนเองและของผู้อื่น

- นำผลงานของนักเรียนทุกคนมาจัดแสดงผลงานนักเรียน ให้นักเรียนคนอื่นได้ชม

- นักเรียนร่วมกันเก็บอุปกรณ์และทำความสะอาดโต๊ะ / พื้นห้องเรียนให้สะอาด

* 1. **การเล่นเสรี** นักเรียนและครูทบทวนข้อตกลงในการเล่นตามมุม

- นักเรียนเลือกเล่นตามมุมอย่างอิสระ เช่น มุมบ้าน มุมบล็อก มุมพลาสติกสร้างสรรค์

มุมหนังสือ มุมวิทยาศาสตร์ มุมธรรมชาติ

- ครูคอยสังเกตการเล่นและคอยแนะนำ และช่วยส่งเสริมให้นักเรียนเกิดความคิดและแก้ปัญหา

- เมื่อได้ยินสัญญาณเพลง “เก็บของ” นักเรียนช่วยกันเก็บของ

- นักเรียนช่วยกันสรุปการเล่นมุมวันนี้ ครูชมเชยนักเรียนที่เล่นตามข้อตกลงและเก็บของเข้าที่ได้เรียบร้อย

* 1. **กิจกรรมกลางแจ้ง** กำหนดข้อตกลงในการปฏิบัติตนก่อนไปเล่นน้ำ

- นักเรียนเลือกเล่นน้ำอย่างอิสระ พร้อมอุปกรณ์เล่นน้ำ ครูดูแลอย่างใกล้ชิด แนะนำนักเรียนที่มีปัญหา เช่น แย่งของเล่นเพื่อนหรือเล่นไม่ถูกวิธี เมื่อใกล้จะหมดเวลาให้สัญญาณหยุดเล่น นักเรียนเก็บของเล่น และทำความสะอาดร่างกายก่อนเข้าห้องเรียน

- นักเรียนครูสรุปร่วมกันการเล่นวันนี้ ครูชมเชยนักเรียนที่มีน้ำใจแบ่งของเล่นให้เพื่อน ๆ และปฏิบัติตามข้อตกลง

* 1. **สรุปสนทนาซักถามการปฏิบัติกิจกรรมวันนี้** นักเรียนมีความประทับใจหรือมีปัญหาอะไรบ้าง ร่วมเสนอแนะวิธีแก้ปัญหา

- นักเรียนล้างมือ ทำความสะอาด รับประทานอาหารกลางวัน แปรงฟัน นอนพักผ่อน

- ตื่นนอน เก็บเครื่องนอน ล้างหน้า ทาแป้ง ดื่มนม

* 1. **เกมการศึกษา** เกมภาพตัดต่อกล่องของขวัญ

- ครูอธิบายและสาธิตการเล่นเกมภาพตัดต่อกล่องของขวัญ

- นักเรียนอาสาสมัครที่จะมาเล่นเกมภาพตัดต่อกล่องของขวัญ ครูอธิบายเพิ่มเติม

- จัดนักเรียนจับกลุ่มหมุนเวียน เล่นเกมชุดใหม่ และเกมที่เคยเล่นมาแล้ว

- เมื่อได้ยินสัญญาณจัดเก็บเกมเข้าที่ให้เรียบร้อย

- นักเรียนและครูร่วมกันสรุปการเล่นเกมวันนี้ และชมเชยนักเรียนที่ช่วยเก็บของเข้าที่ได้เรียบร้อย

1. **สื่อและแหล่งเรียนรู้**

- เครื่องเคาะจังหวะ

- หนังสือชุดการอ่านตามระดับความสามารถ เรื่อง “ของขวัญ”

**-** อุปกรณ์มอนเทสซอริ กิจกรรมการจัดกลุ่ม

- ผ้าปิดตา ของวางสิ่งกีดขวาง

- สีเทียน กระดาษวาด กระดาษพับ ดินน้ำมัน เศษวัสดุ แผ่นรองปั้น ลูกปัด เอ็นร้อย

- บ่อน้ำ อุปกรณ์เล่น เสื้อพลาสติก

- มุมกิจกรรม มุมบ้าน มุมบล็อก มุมพลาสติกสร้างสรรค์ มุมหนังสือ มุมวิทยาศาสตร์

- ภาพตัดต่อ ภาพของขวัญ และภาพตัดต่อชุดอื่น ๆ

1. **การวัดและประเมินพัฒนาการ**
   1. **วิธีการ**

- การสังเกต

- ผลงานนักเรียน

* 1. **เครื่องมือ**

- แบบสังเกตพฤติกรรม (ถ้ามี)

- แบบสำรวจรายการ (ถ้ามี)

- แบบประเมินความสามารถ (ถ้ามี)

* 1. **เกณฑ์การประเมิน**
     1. **พัฒนาความคิดและจินตนาการในการเลียนแบบ**

ระดับ 3 แสดงท่าทางเลียนแบบได้ด้วยตนเอง

ระดับ 2 แสดงท่าทางเลียนแบบได้เมื่อมีการชี้แนะ

ระดับ 1 แสดงท่าทางเลียนแบบไม่ได้

* + 1. **สนทนาโต้ตอบแสดงความคิดเห็นได้**

ระดับ 3 ร่วมสนทนาโต้ตอบแสดงความคิดเห็น ตอบคำถาม และตั้งคำถาม

ระดับ 2 ร่วมสนทนาโต้ตอบ และตอบคำถามเกี่ยวกับเรื่องราว

ระดับ 1 ไม่ร่วมสนทนาโต้ตอบ ไม่แสดงความคิดเห็น

* + 1. **สร้างผลงานศิลปะได้อย่างสร้างสรรค์**

ระดับ 3 ผลงานมีความแปลกใหม่ และเล่ารายละเอียดได้

ระดับ 2 ผลงานมีความแปลกใหม่ ไม่เล่ารายละเอียด

ระดับ 1 ผลงานเหมือนเดิม ไม่มีความแปลกใหม่

* + 1. **สามารถเล่นเป็นกลุ่มได้**

ระดับ 3 เล่นเป็นกลุ่มได้อย่างสมบูรณ์ (มีการวางแผนเล่น)

ระดับ 2 เล่นเป็นกลุ่มแต่ครูต้องชี้แนะ

ระดับ 1 เล่นคนเดียว

* + 1. **ระมัดระวังตนเองและผู้อื่นให้ปลอดภัยจากการเล่น**

ระดับ 3 ปฏิบัติได้และช่วยเหลือผู้อื่นให้ปลอดภัยได้ด้วย

ระดับ 2 ปฏิบัติได้กับเพื่อน ๆ เป็นบางครั้ง (แย่งของเล่น)

ระดับ 1 ปฏิบัติไม่ได้ แย่งของเพื่อน ๆ บ่อยครั้ง

* + 1. **สังเกตรายละเอียดภาพที่เหมือนและต่างกันได้**

ระดับ 3 สามารถต่อภาพได้ 8 – 12 ชิ้น

ระดับ 2 สามารถต่อภาพได้ 5 – 7 ชิ้น

ระดับ 1 สามารถต่อภาพได้ 1 – 4 ชิ้น

* + 1. **สามารถแยกประเภทสิ่งของต่าง ๆ ที่กำหนดให้ได้**

ระดับ 3 สามารถแยกประเภทสิ่งของต่าง ๆ ที่กำหนดให้ได้ด้วยตนเอง

ระดับ 2 สามารถแยกประเภทสิ่งของต่าง ๆ ที่กำหนดให้ได้โดยมีผู้ชี้แนะ

ระดับ 1 แยกประเภทสิ่งของต่าง ๆ ที่กำหนดให้ไม่ได้

**แผนการจัดประสบการณ์ ระดับปฐมวัย**

**หน่วย ประสาทสัมผัส สัปดาห์ที่ 12 กิจกรรมวันที่ 3**

1. **จุดประสงค์การเรียนรู้** 
   1. เคลื่อนไหวเชิงสร้างสรรค์โดยใช้ส่วนต่าง ๆ ของร่างกายประกอบอุปกรณ์
   2. มีความมั่นใจในตนเอง กล้าพูด กล้าแสดงออก
   3. พัฒนากล้ามเนื้อเล็ก และประสานสัมพันธ์ระหว่างมือกับตา
   4. เก็บของเล่นเข้าที่ได้เรียบร้อย
   5. ระมัดระวังตนเองและผู้อื่นให้ปลอดภัยจากการเล่น
   6. ฝึกทักษะการสังเกตรายละเอียดของภาพที่เหมือนและต่างกัน
   7. สามารถแยกความแตกต่างของเสียงที่กำหนดได้
2. **สาระการเรียนรู้**
   1. **สาระที่ควรเรียนรู้**

- หู ทำให้เราได้ยิน เป็นเสียง

- การดูแลระวังรักษาหูไม่ให้ได้รับอันตราย

* 1. **ประสบการณ์สำคัญ**

- การเคลื่อนไหวอยู่กับที่และการเคลื่อนที่

- การรับรู้แสดงความรู้สึกผ่านสื่อวัสดุ

- การเก็บของเล่นเข้าที่ได้

- การต่อของ บรรจุ เท และแยกชิ้นส่วน

- การอธิบายความเหมือน ความต่างของสิ่งต่าง ๆ

1. **กิจกรรมการเรียนรู้**
   1. **การเคลื่อนไหวแลละจังหวะ** นักเรียนเคลื่อนไหวร่างกายอย่างอิสระ ตามจังหวะ ช้า – เร็ว ที่ครูเคาะ เมื่อได้ยินสัญญาณ “หยุด” ให้หยุดเคลื่อนไหวในท่านั้นทันที

- นักเรียนคิดท่าทางการเคลื่อนไหว เคลื่อนที่โดยใช้ส่วนต่าง ๆ ของร่างกายประกอบอุปกรณ์

- นักเรียนปฏิบัติกิจกรรมซ้ำอีก

- นักเรียนเก็บอุปกรณ์และนั่งพักผ่อน

* 1. **ครูอ่านหนังสือชุดการอ่านตามระดับความสามารถ เรื่อง** “ของขวัญ” มาให้นักเรียนดู สนทนาเกี่ยวกับภาพหน้าปกหนังสือ อ่านชื่อหนังสือ แนะนำ ผู้แต่ง ผู้แต่งคำ ผู้วาด ครูอ่านหนังสือให้นักเรียนฟังทีละหน้าจนจบ

- สนทนาเกี่ยวกับเรื่องที่อ่านโดยใช้คำถาม

1. ข้าวปั้นเขย่ากล่องของขวัญทำไม
2. ข้าวปั้นอยากรู้ว่ามีอะไรในกล่อง

- นักเรียนและครูร่วมกันอภิปรายซักถามโดยใช้คำถาม

1. นักเรียนได้ยินเสียงอะไรบ้าง
2. เสียงแตรรถกับเสียงนกหวีดต่างกันอย่างไร เพราะเหตุใด
3. ทุกคนลองเอามืออุดหูแล้วรู้สึกอย่างไร
4. เรามีวิธีระวังรักษาหูให้ปลอดภัยอย่างไร

- นักเรียนและครูร่วมกันสรุปเสียงมีอยู่รอบตัวเรา เราได้ยินเสียงต่าง ๆ ทางหู เราจึงต้องรักษาหูไม่ให้รับอันตราย

* 1. **ครูนำเสนอกิจกรรมมอนเทสซอริ กิจกรรมกล่องเสียง** (รายละเอียดในคู่มือการจัดกิจกรรมตามแนวทางมอนเทสซอริ)
  2. **นักเรียนปฏิบัติกิจกรรมศิลปะสร้างสรรค์**

- เตรียมจัดโต๊ะสื่อ วัสดุ อุปกรณ์ เป็น 4 โต๊ะ

โต๊ะที่ 1 วาดภาพระบายสีเทียน

โต๊ะที่ 2 วาดภาพระบายสีน้ำ

โต๊ะที่ 3 ปั้นดินน้ำมัน

โต๊ะที่ 4 ร้อยลูกปัด

- นักเรียนเลือกตามโต๊ะกิจกรรม อย่างน้อยคนละ 2 กิจกรรม

- สนทนาขั้นตอนการทำกิจกรรม และนักเรียนลงมือปฏิบัติกิจกรรมที่ตนเองเลือก

- นักเรียนทำกิจกรรมเสร็จแล้ว นำผลงานมาส่งครู

1. นักเรียนตั้งชื่อภาพ และเล่าเรื่องผลงานของตนเอง
2. นักเรียนแสดงความคิดเห็นเกี่ยวกับผลงานของตนเอง

- นำผลงานของนักเรียนทุกคนมาจัดแสดงที่แสดงผลงานนักเรียน ให้นักเรียนชมผลงานและแสดงความคิดเห็น

- นักเรียนช่วยกันเก็บอุปกรณ์และทำความสะอาดโต๊ะ / พื้นห้องเรียนให้สะอาด

* 1. **การเล่นเสรี** นักเรียนและครูทบทวนข้อตกลงในการเล่นตามมุม

- นักเรียนเลือกเล่นตามมุมอย่างอิสระ เช่น มุมบ้าน มุมบล็อก มุมพลาสติกสร้างสรรค์ มุมหนังสือ มุมธรรมชาติ

- ครูคอยสังเกตการเล่น คอยแนะนำ และส่งเสริมให้นักเรียนเกิดความคิด และแก้ปัญหา

- เมื่อได้ยินสัญญาณเพลง เก็บของ นักเรียนช่วยกันเก็บเข้าที่ให้เรียบร้อย

- นักเรียนช่วยกันสรุปการเล่นมุมวันนี้ ครูชมเชยนักเรียนที่เล่นตามข้อตกลง และเก็บของเข้าที่ได้เรียบร้อย

* 1. **กิจกรรมกลางแจ้ง** กำหนดข้อตกลงในการปฏิบัติตนก่อนไปเล่นทราย

- นักเรียนเลือกเล่นทรายอย่างมีอิสระในบ่อทราย ครูคอยดูแลอย่างใกล้ชิด แนะนำนักเรียนที่มีปัญหา เช่น แย่งของเพื่อน แกล้งเพื่อน หรือเล่นไม่ถูกวิธี เมื่อใกล้หมดเวลาให้สัญญาณหยุดเล่น นักเรียนทำความสะอาดอุปกรณ์และร่างกายก่อนเข้าห้องเรียน

- นักเรียนและครูร่วมกันสรุป การเล่นวันนี้ ครูชมเชยนักเรียนที่มีน้ำใจแบ่งของเล่นให้เพื่อน ๆ และปฏิบัติตามข้อตกลงได้

* 1. **สรุปสนทนาซักถามการปฏิบัติกิจกรรมวันนี้**  นักเรียนมีความประทับใจหรือมีปัญหาอะไรบ้าง ร่วมเสนอแนะวิธีแก้ปัญหา

- นักเรียนล้างมือ ทำความสะอาด รับประทานอาหารกลางวัน แปรงฟัน นอนพักผ่อน

- ตื่นนอน เก็บเครื่องนอน ล้างหน้า ทาแป้ง ดื่มนม

* 1. **เกมการศึกษา** เกมตารางสัมพันธ์ดอกไม้

- ครูอธิบายและสาธิตการเล่นเกมตารางสัมพันธ์ดอกไม้

- นักเรียนทดลองเล่น ครูอธิบายเพิ่มเติม

- จัดนักเรียนออกเป็นกลุ่มหมุนเวียน เล่นเกมชุดใหม่ และเกมที่เคยเล่นมาแล้ว

- นักเรียนและครูร่วมสรุปการเล่นเกมวันนี้ และชมเชยนักเรียนที่ช่วยกันเก็บของเข้าที่ได้เรียบร้อย

1. **สื่อและแหล่งเรียนรู้**

- เครื่องเคาะจังหวะ อุปกรณ์ประกอบการเคลื่อนไหว (ผ้าสีต่าง ๆ)

- หนังสือชุดการอ่านตามระดับความสามารถ เรื่อง ของขวัญ

- อุปกรณ์มอนเทสซอริ กิจกรรมกล่องเสียง

- สีเทียน กระดาษ สีน้ำ พู่กัน ลูกปัด เอ็น ดินน้ำมัน แผ่นรองปั้น

- มุมประสบการณ์ต่าง ๆ

- บ่อทราย อุปกรณ์เล่นทราย

- เกมตารางสัมพันธ์ดอกไม้ เกมเก่า (เกมที่เคยเล่นมาแล้ว)

1. **การวัดและประเมินพัฒนาการ**
   1. **วิธีการ**

- การสังเกต

- ผลงานนักเรียน

* 1. **เครื่องมือ**

- แบบสังเกตพฤติกรรม (ถ้ามี)

- แบบสำรวจรายการ (ถ้ามี)

- แบบประเมินความสามารถ (ถ้ามี)

* 1. **เกณฑ์การประเมิน**
     1. **เคลื่อนไหวเชิงสร้างสรรค์โดยใช้ส่วนต่างประกอบอุปกรณ์**

ระดับ 3 ปฏิบัติตามคำสั่งได้คล่องแคล่ว

ระดับ 2 ปฏิบัติตามคำสั่งได้

ระดับ 1 ปฏิบัติตามคำสั่งไม่ได้

* + 1. **มีความมั่นใจในตนเอง กล้าพูด กล้าแสดงออก**

ระดับ 3 แสดงความคิดเห็น พฤติกรรมตามกิจกรรมอย่างมั่นใจ

ระดับ 2 แสดงความคิดเห็น พฤติกรรมตามกิจกรรมอย่างไม่มั่นใจ

ระดับ 1 ไม่ยอมแสดงความคิดเห็น

* + 1. **พัฒนากล้ามเนื้อเล็กและประสานสัมพันธ์ระหว่างมือกับตา**

ระดับ 3 หยิบจับอุปกรณ์มั่นคง สร้างงานได้สมบูรณ์

ระดับ 2 หยิบจับอุปกรณ์มั่นคง สร้างงานได้ไม่สมบูรณ์

ระดับ 1 หยิบจับอุปกรณ์ไม่มั่นคง สร้างงานไม่สมบูรณ์

* + 1. **เก็บของเล่นเข้าที่ได้เรียบร้อย**

ระดับ 3 เก็บของเล่นเข้าที่เป็นระเบียบเรียบร้อย

ระดับ 2 เก็บของเล่นเข้าที่แต่ไม่เรียบร้อย

ระดับ 1 ไม่เก็บของเล่นเข้าที่

* + 1. **ระมัดระวังตนเองและผู้อื่นให้ปลอดภัยจากการเล่น**

ระดับ 3 ปฏิบัติได้ และช่วยเหลือผู้อื่นให้ปลอดภัยด้วย

ระดับ 2 ปฏิบัติได้ แกล้งเพื่อน ๆ เป็นบางครั้ง

ระดับ 1 ปฏิบัติไม่ได้ ชอบแกล้งเพื่อน ๆ บ่อยครั้ง

* + 1. **ฝึกทักษะการสังเกตรายละเอียดของภาพที่เหมือนและต่างกัน**

ระดับ 3 เปรียบเทียบความเหมือน ความแตกต่างได้ 6 – 8 คู่

ระดับ 2 เปรียบเทียบความเหมือน ความแตกต่างได้ 4 – 5 คู่

ระดับ 1 เปรียบเทียบความเหมือน ความแตกต่างได้ 1 – 3 คู่

* + 1. **สามารถแยกความแตกต่างของเสียงที่กำหนดได้**

ระดับ 3 สามารถแยกเสียงได้ 5 – 6 เสียง

ระดับ 2 สามารถแยกเสียงได้ 3 – 4 เสียง

ระดับ 1 สามารถแยกเสียงได้ 1 – 2 เสียง

**แผนการจัดประสบการณ์ ระดับปฐมวัย**

**หน่วย ประสาทสัมผัส สัปดาห์ที่ 12 กิจกรรมวันที่ 4**

1. **จุดประสงค์การเรียนรู้**

1.1 ฝึกทักษะการเคลื่อนไหวร่างกายในการเป็นผู้นำ – ผู้ตาม

1.2 สนทนาโต้ตอบเกี่ยวกับภาพหรือเรื่องราวในหนังสือได้

1.3 สร้างผลงานศิลปะได้อย่างสร้างสรรค์

1.4 สามารถเล่นร่วมกับผู้อื่นได้

1.5 พัฒนากล้ามเนื้อใหญ่ โดยการเดินขึ้นลงบันไดได้ถูกวิธี

1.6 สามารถเก็บของเล่นเข้าที่ได้เรียบร้อย

1.7 ฝึกประสาทการรับรสให้ละเอียดประณีตขึ้น

1. **สาระการเรียนรู้**
   1. **สาระที่ควรเรียนรู้**

- การรับรู้รสชาดต่าง ๆ ได้ด้วยลิ้น

* 1. **ประสบการณ์สำคัญ**

- การเคลื่อนไหวเคลื่อนที่และการเคลื่อนไหวอยู่กับที่

- การเขียนภาพและการเล่นกับสี

- การเล่นเป็นรายบุคคล การเล่นเป็นกลุ่ม

- การเล่นอิสระ

- การเรียงลำดับเหตุการณ์ในชีวิตประจำวัน

- การรู้จักสิ่งต่าง ๆ ด้วยการมอง ฟัง สัมผัส ชิมรส และดมกลิ่น

1. **กิจกรรมการเรียนรู้**
   1. **การเคลื่อนไหวและจังหวะ** นักเรียนเคลื่อนไหวร่างกายอย่างอิสระตามจังหวะช้า – เร็ว ที่ครูเคาะ เมื่อได้ยินสัญญาณ “หยุด” ให้หยุดเคลื่อนไหวในท่านั้นทันที

- นักเรียนเข้าแถว ๆ ละไม่เกิน 15 คน ให้การที่อยู่หัวแถว คิดท่าทางทำตามจินตนาการ และเพื่อน ๆ ในแถวทำตามพร้อมทั้งเดินตามจังหวะ เมื่อได้ยินสัญญาณ “เปลี่ยนที่” คนหัวแถวต้องไปอยู่ท้ายแถว คนที่อยู่หัวแถวคนใหม่จะต้องทำท่านำผู้อื่นสลับกันไป โดยคิดท่าทางไม่ซ้ำกัน

- นักเรียนปฏิบัติกิจกรรมซ้ำอีกครั้ง

- นักเรียนนั่งพักผ่อน

* 1. **ครูอ่านหนังสือชุดการอ่านตามระดับความสามารถ เรื่อง** “ของขวัญ” มาให้นักเรียนอ่านหนังสือร่วมกันทีละหน้าจนจบเล่ม

- ให้สังเกตคำในเรื่อง เช่น คุณพ่อ คุณแม่ กล่องของขวัญ กุกกุก ดม คลำ เล็ก ๆ กลม แข็ง เหนียว มิด เบิก ตา และให้ดูคำที่น่าสนใจ คำที่พบบ่อย ๆ

- ครูนำอาหารที่มีรสชาติต่างกันมาให้นักเรียนชิม เช่น นำน้ำมะนาว น้ำเชื่อม และน้ำเกลือ มาให้นักเรียนชิมทีละคน จนครบ แล้วถามนักเรียน น้ำแต่ละชนิดมีรสชาดอย่างไร นักเรียนชอบรสไหน ถ้าเราไม่มีเงินจะเป็นอย่างไร

- นักเรียนและครูร่วมกันสรุป เรารับรู้รสชาดต่าง ๆ โดยผ่านปุ่มเล็ก ๆ ที่ลิ้นของเรา ถ้าไม่มีลิ้นเราจะไม่รู้รสชาติของอาหาร และพูดไม่ได้ เราต้องรักษาลิ้นให้ดี

* 1. **ครูนำเสนอกิจกรรมมอนเทสซอริ กิจกรรมการชิมรส** (รายละเอียดในคู่มือการจัดกิจกรรมตามแนวทางมอนเทสซอริ)
  2. **นักเรียนปฏิบัติกิจกรรมศิลปะสร้างสรรค์**

- เตรียมโต๊ะสื่อ วัสดุ อุปกรณ์ และนักเรียนแบ่งกลุ่มเป็น 4 กลุ่ม

โต๊ะที่ 1 วาดภาพระบายสีเทียน

โต๊ะที่ 2 เป่าสี

โต๊ะที่ 3 ปั้นดินน้ำมัน

โต๊ะที่ 4 ฉีก ตัด ปะ

- นักเรียนเลือกตามกลุ่มกิจกรรม อย่างน้อยคนละ 2 กิจกรรม

- สนทนาขั้นตอนการทำกิจกรรม และนักเรียนปฏิบัติกิจกรรมที่ตนเองเลือก

- นักเรียนทำกิจกรรมเสร็จเรียบร้อยแล้วให้นำผลงานมาส่งครู

1. นักเรียนตั้งชื่อภาพ และเล่าเรื่องจากผลงานของตนเอง
2. นักเรียนแสดงความคิดเห็นเกี่ยวกับผลงานของตนเองและของผู้อื่น

- นำผลงานของนักเรียนทุกคนมาจัดแสดงที่แสดงผลงานนักเรียน ให้นักเรียนชมผลงานและแสดงความคิดเห็นเกี่ยวกับผลงานของเพื่อน

- นักเรียนร่วมกันเก็บอุปกรณ์และทำความสะอาดโต๊ะ / พื้นห้องเรียนให้สะอาด

* 1. **การเล่นเสรี** นักเรียนและครูทบทวนข้อตกลงในการเล่นตามมุม

- นักเรียนเลือกกลุ่มที่เล่นได้ตามความสนใจ เช่น มุมบ้าน มุมบล็อก มุมธรรมชาติมุมพลาสติกสร้างสรรค์ มุมธรรมชาติ มุมหนังสือ

- ครูคอยสังเกตการเล่นและคอยแนะนำ และช่วยส่งเสริมให้นักเรียนเกิดความคิดและแก้ปัญหา

- เมื่อได้ยินสัญญาณเพลง เก็บของ นักเรียนช่วยกันเก็บของเข้าที่ให้เรียบร้อย

- นักเรียนช่วยกันสรุปการเล่นตามมุมวันนี้ ครูชมเชยนักเรียนที่เล่นตามข้อตกลง และเก็บของเข้าที่ได้เรียบร้อย

* 1. **กิจกรรมกลางแจ้ง** กำหนดข้อตกลงในการปฏิบัติตนก่อนไปเล่นขึ้น - ลงบันได

- ครูอธิบายการขึ้น - ลงบันได และนักเรียนทดลองเดินขึ้น - ลงบันได

- นักเรียนเดินขึ้น - ลงบันได ครบทุกคนแล้ว ครูให้อุปกรณ์กีฬาไปเล่นอย่างอิสระ โดยมีครูคอยดูแลอย่างใกล้ชิด แนะนำนักเรียนที่มีปัญหา เมื่อใกล้หมดเวลาให้สัญญาณหยุดเล่น นักเรียนทำความสะอาดร่างกายก่อนเข้าห้องเรียน

- นักเรียนและครูร่วมกันสรุปการเล่นวันนี้ ครูชมเชยนักเรียนที่มีน้ำใจแบ่งของเล่นให้เพื่อน

* 1. **สรุปสนทนาซักถามการปฏิบัติกิจกรรมวันนี้** นักเรียนมีความประทับใจหรือมีปัญหาอะไรบ้าง ร่วมเสนอแนะวิธีแก้ปัญหา

- นักเรียนล้างมือ ทำความสะอาด รับประทานอาหารกลางวัน แปรงฟัน นอนพักผ่อน

- ตื่นนอน เก็บเครื่องนอน ล้างหน้า ทาแป้ง ดื่มนม

* 1. **เกมการศึกษา** เกมเรียงลำดับเหตุการณ์กิจกรรมประจำวัน

- ครูอธิบายและสาธิตการเล่นเกมเรียงลำดับเหตุการณ์กิจกรรมประจำวัน

- นักเรียนทดลองเล่น และครูอธิบายเพิ่มเติม

- จัดนักเรียนออกเป็นกลุ่มหมุนเวียน เล่นเกมชุดใหม่ และเกมที่เคยเล่นมาแล้ว

- เมื่อได้ยินสัญญาณจัดเก็บเกมเข้าที่ให้เรียบร้อย

- นักเรียนและครูร่วมกันสรุปการเล่นเกมวันนี้ และชมเชยนักเรียนที่ช่วยเก็บของให้เรียบร้อย

1. **สื่อและแหล่งเรียนรู้**

- เครื่องเคาะจังหวะ

- หนังสือชุดการอ่านตามระดับความสามารถ เรื่อง ของขวัญ

- อุปกรณ์มอนเทสซอริ กิจกรรมการชิมรส

- น้ำเกลือ น้ำมะนาว น้ำ

- สีเทียน สีน้ำ กระดาษ ลูกปัด เอ็น ดินน้ำมัน

- มุมบล็อก มุมบ้าน มุมวิทยาศาสตร์ มุมหนังสือ มุมพลาสติกสร้างสรรค์

- บันได ในอาคารเรียน อุปกรณ์กีฬา

- เกมเรียงลำดับเหตุการณ์ในชีวิตประจำวัน , เกมเก่าที่เคยเล่นแล้ว

1. **การวัดและประเมินพัฒนาการ**
   1. **วิธีการ**

- การสังเกต

- ผลงานนักเรียน

* 1. **เครื่องมือ**

- แบบสังเกตพฤติกรรม (ถ้ามี)

- แบบสำรวจรายการ (ถ้ามี)

- แบบประเมินความสามารถ (ถ้ามี)

* 1. **เกณฑ์การประเมิน**
     1. **ฝึกทักษะการเคลื่อนไหวร่างกายในการเป็นผู้นำ - ผู้ตาม**

ระดับ 3 ปฏิบัติตนเป็นผู้นำ - ผู้ตามได้อย่างดี

ระดับ 2 ปฏิบัติตนเป็นผู้นำ - ผู้ตามแต่ต้องชี้แนะ

ระดับ 1 ไม่ยอมปฏิบัติตนเป็นผู้นำ - ผู้ตาม

* + 1. **สนทนาโต้ตอบเกี่ยวกับภาพหรือเรื่องราวในหนังสือได้**

ระดับ 3 สนทนาจากภาพหรือเรื่องราวในหนังสือได้ด้วยตนเอง

ระดับ 2 สนทนาจากภาพหรือเรื่องราวในหนังสือได้ด้วยครูชี้แนะบางครั้ง

ระดับ 1 สนทนาจากภาพหรือเรื่องราวในหนังสือได้ด้วยครูชี้แนะบ่อย ๆ

* + 1. **สร้างผลงานศิลปะได้อย่างสร้างสรรค์**

ระดับ 3 สร้างภาพโดยมีสิ่งแปลกใหม่ มีรายละเอียดเพิ่มขึ้น

ระดับ 2 สร้างภาพโดยมีสิ่งแปลกใหม่ แต่ครูต้องคอยชี้แนะ

ระดับ 1 สร้างภาพไม่มีรายละเอียดเพิ่ม

* + 1. **สามารถเล่นร่วมกับผู้อื่นได้**

ระดับ 3 เล่นกับเพื่อน ๆ เป็นกลุ่มได้โดยมีการวางแผน

ระดับ 2 เล่นกับเพื่อนเป็นกลุ่มแต่ไม่มีการวางแผน

ระดับ 1 เล่นคนเดียว

* + 1. **พัฒนากล้ามเนื้อใหญ่โดยการเดินขึ้น - ลงบันไดได้ถูกวิธี**

ระดับ 3 เดินขึ้น - ลงบันไดได้คล่องแคล่ว ถูกวิธี

ระดับ 2 เดินขึ้น - ลงบันไดได้ไม่ถูกวิธี

ระดับ 1 เดินขึ้น - ลงบันไดไม่ได้ กลัว

* + 1. **สามารถเก็บของเข้าที่ได้เรียบร้อย**

ระดับ 3 เก็บของเล่นเข้าที่ได้เป็นระเบียบเรียบร้อย

ระดับ 2 เก็บของเล่นแต่ยังไม่เป็นระเบียบ

ระดับ 1 ไม่เก็บของเล่นเข้าที่

* + 1. **ฝึกประสาทการรับรสให้ละเอียดประณีตขึ้น**

ระดับ 3 สามารถแยกรสที่สัมผัสได้ 3 – 4 รส

ระดับ 2 สามารถแยกรสที่สัมผัสได้ 2 รส

ระดับ 1 สามารถแยกรสที่สัมผัสได้ 1 รส

**แผนการจัดประสบการณ์ ระดับปฐมวัย**

**หน่วย ประสาทสัมผัส สัปดาห์ที่ 12 กิจกรรมวันที่ 5**

1. **จุดประสงค์การเรียนรู้** 
   1. สามารถเคลื่อนไหวร่างกายประกอบเพลงได้
   2. อธิบายลักษณะของสิ่งที่สัมผัสให้ผู้อื่นเข้าใจได้
   3. พัฒนากล้ามเนื้อเล็กและประสานสัมพันธ์ระหว่างมือกับตา
   4. ส่งเสริมนิสัยรักการอ่าน
   5. ระมัดระวังตนเอง และผู้อื่นให้ปลอดภัยจากการเล่น
   6. สามารถเล่นร่วมกับผู้อื่นได้
   7. พัฒนาการรับรู้ด้วยการสัมผัสให้ละเอียดประณีตขึ้น
2. **สาระการเรียนรู้**
   1. **สาระที่ควรเรียนรู้**

- มือ สัมผัสสิ่งต่าง ๆ

* 1. **ประสบการณ์สำคัญ**

- แสดงปฏิกิริยาโต้ตอบเสียงดนตรี

- การรู้จักสิ่งต่าง ๆ ด้วยการมอง ฟัง สัมผัส ชิมรส และดมกลิ่น

- การรับรู้แสดงความรู้สึกผ่านสื่อวัสดุอุปกรณ์

- การแสดงความรู้สึกด้วยการพูดและการกระทำ

- การเล่นอิสระ

1. **กิจกรรมการเรียนรู้**
   1. **การเคลื่อนไหวและจังหวะ**นักเรียนเคลื่อนไหวร่างกายอย่างอิสระตามจังหวะ ช้า - เร็ว ที่ครูเคาะ เมื่อได้ยินสัญญาณ “หยุด” ให้หยุดเคลื่อนไหวในท่านั้นทันที

- และครูร่วมกันร้องเพลง “มือจ๊ะ มือจ๋า”

- นักเรียนเคลื่อนไหวประกอบเพลง “มือจ๊ะ มือจ๋า” ไปรอบ ๆ ห้องเรียน โดยไม่ชนกัน

- นักเรียนปฏิบัติกิจกรรมซ้ำอีก โดยร้องเพลง “มือจ๊ะ มือจ๋า” สลับกันไป

- นักเรียนนั่งพักผ่อน

* 1. **ครูอ่านหนังสือชุดการอ่านตามระดับความสามารถ เรื่อง** “ของขวัญ” อ่านหนังสือนิทานจนจบเล่น แล้วครูตั้งคำถามหรือตั้งคำถาม ตัวละคร คำที่น่าสนใจ คำที่พบบ่อย

1. นักเรียนจับสิ่งของที่อยู่ในกล่อง แล้วให้บอกครูว่ามีอะไรบ้าง เช่น บอกว่าเป็นผลกลม ๆ มีขนรอบผลด้วย ไม่ใหญ่ - เล็ก สามารถกำในฝ่ามือได้ (ผลเงาะ) เพื่อนทายแล้วหยิบออกมาให้เพื่อนดู
2. นักเรียนร่วมกันสรุป เราเรียนรู้สิ่งต่าง ๆ มากมายจากการสัมผัสและจับต้อง สิ่งต่าง ๆ
   1. **ครูนำเสนอกิจกรรมมอนเทสซอริ กิจกรรมขวดอุณหภูมิ** (รายละเอียดในคู่มือการจัดกิจกรรมตามแนวทางมอนเทสซอริ)
   2. **นักเรียนปฏิบัติกิจกรรมศิลปะสร้างสรรค์**

- เตรียมโต๊ะสื่อ วัสดุ อุปกรณ์เป็น 4 โต๊ะ

โต๊ะที่ 1 วาดภาพระบายสีเทียน

โต๊ะที่ 2 วาดภาพระบายสีน้ำ

โต๊ะที่ 3 ปั้นดินน้ำมัน

โต๊ะที่ 4 ร้อยลูกปัด

- นักเรียนเลือกตามโต๊ะกิจกรรม อย่างน้อยคนละ 2 กิจกรรม

- สนทนาขั้นตอนการทำกิจกรรมและนักเรียนลงมือปฏิบัติกิจกรรมที่ตนเองเลือก

- นักเรียนทำกิจกรรมเสร็จแล้วนำผลงานมาส่งครู

1. ตั้งชื่อภาพ เล่าเรื่องราวเกี่ยวกับผลงานของตนเอง และแสดงความคิดเห็นเกี่ยวกับผลงานของตนเอง

- นำผลงานของนักเรียนทุกคนมาจัดแสดงที่แสดงผลงานของนักเรียนให้ชมผลงาน

- นักเรียนช่วยกันเก็บอุปกรณ์และทำความสะอาดโต๊ะ / พื้นห้องเรียนให้สะอาด

* 1. **การเล่นเสรี** นักเรียนและครูทบทวนข้อตกลงในการเล่นตามมุม

- นักเรียนเลือกเล่นตามมุมอย่างอิสระ เช่น มุมบ้าน มุมบล็อก มุมพลาสติกสร้างสรรค์ มุมหนังสือ มุมธรรมชาติ ครูสังเกตเป็นพิเศษ มุมหนังสือ

- ครูคอยสังเกตการเล่นของนักเรียนและคอยแนะนำเด็กที่ไม่กล้าเล่น หรือเล่นรบกวนคนอื่น

- เมื่อได้ยินสัญญาณเพลงเก็บของ นักเรียนช่วยกันเก็บของ

- นักเรียนช่วยกันสรุปการเล่นตามมุมวันนี้ ครูชมเชยนักเรียนที่เล่นตามข้อตกลง และเก็บของเข้าที่ได้เรียบร้อย

* 1. **กิจกรรมกลางแจ้ง** กำหนดข้อตกลงในการปฏิบัติตนก่อนไปเล่นการละเล่นพื้นบ้าน “โพงพาง”

- ครูอธิบายวิธีเล่นการละเล่นพื้นบ้าน และให้นักเรียนทดลองเล่น

- นักเรียนเล่นโพงพาง โดยครูคอยดูอย่างใกล้ชิดและคอยแนะนำ เมื่อใกล้หมดเวลาครูให้สัญญาณหยุดเล่น

- นักเรียนและครูร่วมกันสรุปการเล่นวันนี้ ครูชมเชยนักเรียนที่เล่นดีและคอยช่วยเหลือเพื่อน ๆ ที่เล่นไม่ได้

* 1. **สรุปสนทนาซักถามการปฏิบัติกิจกรรมวันนี้** นักเรียนมีความประทับใจหรือมีปัญหาอะไรบ้าง ร่วมเสนอแนะวิธีแก้ปัญหา

- นักเรียนล้างมือ ทำความสะอาด รับประทานอาหารกลางวัน แปรงฟัน นอนพักผ่อน

- ตื่นนอน เก็บเครื่องนอน ล้างหน้า ทาแป้ง ดื่มนม

* 1. **เกมการศึกษา** เกมจัดหมวดหมู่ภาพกับสัญลักษณ์อวัยวะต่าง ๆ

-ครูอธิบายและสาธิตการเล่นเกมจัดหมวดหมู่ภาพกับสัญลักษณ์อวัยวะต่าง ๆ

- นักเรียนทดลองเล่น

- นักเรียนแบ่งออกเป็นกลุ่ม เล่นเกมใหม่ และเกมชุดเก่าที่เคยเล่นมาแล้ว

- เมื่อได้ยินสัญญาณจัดเก็บเกมเข้าที่ให้เรียบร้อย

- นักเรียนและครูร่วมกันสรุปการเล่นเกมวันนี้ และชมเชยนักเรียนที่ช่วยเก็บของเข้าที่ได้เรียบร้อย

1. **สื่อและแหล่งเรียนรู้**

- เพลง “มือจ๊ะ มือจ๋า” เครื่องเคาะจังหวะ

- หนังสือชุดการอ่านตามระดับความสามารถ เรื่อง ของขวัญ

- อุปกรณ์มอนเทสซอริ กิจกรรมขวดอุณหภูมิ

- สีน้ำ สีเทียน ดินน้ำมัน กระดาษ ลูกปัด เอ็น ที่แสดงผลงาน

- มุมบ้าน มุมบล็อก มุมวิทยาศาสตร์ มุมหนังสือ มุมพลาสติกสร้างสรรค์

1. **การวัดและประเมินพัฒนาการ**
   1. **วิธีการ**

- การสังเกต

- ผลงานนักเรียน

* 1. **เครื่องมือ**

- แบบสังเกตพฤติกรรม (ถ้ามี)

- แบบสำรวจรายการ (ถ้ามี)

- แบบประเมินความสามารถ (ถ้ามี)

* 1. **เกณฑ์การประเมิน**
     1. **สามารถเคลื่อนไหวร่างกายประกอบเพลงได้**

ระดับ 3 แสดงท่าทางเคลื่อนไหวได้อย่างคล่องแคล่ว มีความแปลกใหม่

ระดับ 2 แสดงท่าทางเคลื่อนไหวเลียนแบบผู้อื่น

ระดับ 1 ไม่แสดงท่าทางการเคลื่อนไหว

* + 1. **อธิบายลักษณะของสิ่งที่ได้สัมผัสให้ผู้อื่นเข้าใจได้**

ระดับ 3 บอกลักษณะสิ่งที่สัมผัสได้ด้วยตนเอง

ระดับ 2 บอกลักษณะสิ่งที่สัมผัสได้แต่ครูต้องชี้แนะ

ระดับ 1 บอกลักษณะสิ่งที่สัมผัสได้แต่ครูต้องชี้แนะบ่อย ๆ

* + 1. **พัฒนากล้ามเนื้อเล็กและประสานสัมพันธ์ระหว่างมือกับตา**

ระดับ 3 หยิบจับอุปกรณ์มั่นคง สร้างผลงานได้สมบูรณ์

ระดับ 2 หยิบจับอุปกรณ์มั่นคง สร้างผลงานได้ไม่สมบูรณ์

ระดับ 1 หยิบจับอุปกรณ์ไม่มั่นคง สร้างผลงานได้ไม่สมบูรณ์

* + 1. **ส่งเสริมนิสัยรักการอ่าน**

ระดับ 3 หยิบหนังสือ เปิดหนังสือ ทำท่าทางอ่าน ด้วยความตั้งใจ

ระดับ 2 หยิบหนังสือ เปิดหนังสือ เป็นบางครั้ง

ระดับ 1 ไม่หยิบหรือเปิดหนังสือ

* + 1. **ระมัดระวังตนเองและผู้อื่นให้ปลอดภัยจากการเล่น**

ระดับ 3 ปฏิบัติได้และช่วยเหลือผู้อื่นให้ปลอดภัยได้ด้วย

ระดับ 2 ปฏิบัติได้ แกล้งเพื่อน ๆ เป็นบางครั้ง

ระดับ 1 ปฏิบัติไม่ได้ ชอบแกล้งเพื่อน ๆ บ่อยครั้ง

* + 1. **สามารถเล่นร่วมกับผู้อื่นได้**

ระดับ 3 ปฏิบัติกิจกรรมกับผู้อื่นได้อย่างมีความสุข

ระดับ 2 ปฏิบัติกิจกรรมกับผู้อื่นได้เป็นบางครั้ง

ระดับ 1 ปฏิบัติกิจกรรมคนเดียวเป็นส่วนใหญ่

* + 1. **พัฒนาการรับรู้ด้วยการสัมผัสให้ละเอียดประณีตขึ้น**

ระดับ 3 สามารถจับคู่น้ำที่มีอุณหภูมิร้อนเย็นได้ 3 ระดับ

ระดับ 2 สามารถจับคู่น้ำที่มีอุณหภูมิร้อนเย็นได้ 2 ระดับ

ระดับ 1 สามารถจับคู่น้ำที่มีอุณหภูมิร้อนเย็นได้ 1 ระดับ